રિધમની શરૂઆત ફેબ્રુઆરી, 2006 ફક્ત સાત બાળકો સાથે થઈ હતી. મધુ કહે છે કે, “અમને શરૂઆતમાં મારા સ્ટાફને પગાર ચુકવી શકાય તેટલી કમાણી પણ થતી નહોતી. પણ અમે જાણતા હતા કે અમારી મહેનત અને અમારા પ્રયાસો જરૂર એક દિવસ ફળશે. પ્રથમ ત્રણ વર્ષ અતિ મુશ્કેલ હતા. જોકે પછી ધીમે ધીમે સ્થિતિ બદલાઈ અને પોઝિટિવ માઉથ પબ્લિસિટી દ્વારા અમે સારી એવી શાખ ઊભી કરી હતી. મારો સ્ટાફ જ મારી તાકાત છે અને અમારા બાળકોના માતાપિતા અમારા બ્રાન્ડ એમ્બેસેડર.”